
BIROUL SOLUTIONARI  CONTESTATII SI METODOLOGIE 

E22013-005776/05.03.2013
                                                                                                                      APROBAT

                                                                                                        PRIMAR

                                                                                                                ROBU NICOLAE

Referat

privind acordarea scutirii de la plata impozitului aferent cladirii situate in Timisoara, str. Gheorghe Baritiu nr. 18, datorat bugetului local pentru anul fiscal  2013,   Asociatiei „Serviciul de Ajutor Maltez in Romania Filiala Timisoara”
Prin cererea inregistrata la Directia Fiscala a Municipiului Timisoara sub nr.E12013-002443/30.01.2013, completata cu cererea inregistrata sub nr.E22013-005776/28.02.2013, Asociatia „Serviciul de Ajutor Maltez in Romania Filiala Timisoara”, cu sediul in Timisoara str. Ciprian Porumbescu nr. 32,  CIF 9364021, solicita in temeiul art. 250 alin. (1) pct. 19 din Legea nr. 571/2003 privind Codul fiscal,  acordarea scutirii de la plata impozitului pe cladiri aferent anului fiscal 2013, datorat bugetului local al municipiului Timisoara, pentru cladirea situata in Timisoara str. Gheorghe Baritiu nr. 18. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.237/29.05.2012:
· art. 1 „Pentru anul fiscal 2013, nu se supun impozitarii cladirile pentru care sunt indeplinite cumulativ urmatoarele conditii: (1) sunt utilizate exclusiv de catre asociatii, fundatii sau culte; (2) sunt utilizate exclusiv pentru desfasurarea cu titlu gratuit de activitati social-umanitare, constand in asigurarea de gazduire, hrana, sprijin material, ingrijire medicala, asistenta sociala, psihologica, activitati educationale, activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice , etc). „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de asociatie in sustinerea cererii de acordare a scutirii de la plata impozitului pe cladiri, inregistrate la Directia Fiscala a Municipiului Timisoar sub nr.E12013-002443/30.01.2013 si nr.E22013-005776/28.02.2013, rezulta urmatoarele: 

· potrivit art. 2 din Actul Constitutiv al asociatiei „ (...)Asociatia „Serviciul de Ajutor Maltez in Romania Filiala Timisoara”, este o persoana juridica de drept privat fara scop patrimonial.” 

· potrivit art.3 din Statutul asociatiei „ (...) asociatia are drept scop realizarea unui interes caritabil general, local sau de grup prin ajutor si asistenta in caz de catastrofe, precum si ajutorarea familiilor nevoiase, bolnavilor, persoanelor cu handicap aflate in situatii de criza sociala momentana sau de durata.”

· prin declaratia pe proprie raspundere, reprezentantul asociatiei, d-na Baranyi Ildico Maria, declara faptul ca „ imobilul situat in Timisoara str. Gh. Baritiu nr. 18 , este utilizat in exclusivitate de asociatie. Toate activitatile desfasurate in cladire sunt subventionate de catre bugetul de stat, bugetul local si contributie proprie provenita din danatii si sponsorizari. Serviciile sociale desfasurate in incinta cladirii sunt: cantina sociala, centrul de zi, caminul de batrani si centrul de distribuire a ajutoarelor.” 
Aratam ca potrivit evidentei fiscale  prin Decizia nr.322/31.01.2012, Decizia nr.323/31.01.2012 si Decizia nr. 324/31.01.2012 emise de Comisia de Acreditare a Furnizorilor de Servicii Sociale Timis, Serviciul de Ajutor Maltez in Romania, CIF9364021,  a fost acreditata pentru furnizarea serviciilor sociale constand in Caminul de batrani “Sf. Ioan”, Cantina Sociala “ Aurelian Balint” si Centru de zi “ Clubul seniorilor “ . Conform deciziilor de acreditare  serviciile sociale pentru care a fost acordata acreditarea sunt furnizate in cadrul cladirii situate in Timisoara str. Gh. Baritiu nr. 18 jud Timis. 
In vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, str. Gheorghe Baritiu nr. 18, organul fiscal a procedat in data de 28.02.2013, la efectuarea unei cercetari la fata locului, respectiv la cladirea situata in Timisoara, str. Gheorghe Baritiu nr. 18, in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr.237/29.05.2012. 
 Potrivit procesului-verbal incheiat la data de  28.02.2013, ca urmare a efectuarii cercetarii la imobilul mentionat mai sus, „ In imobilul situat in Timisoara str. Gheorghe Batritiu nr. 18, aflat in proprietatea Asociatiei „Serviciul de Ajutor Maltez in Romania Filiala Timisoara”, se desfasoara urmatoarele serrvicii sociale: cantina sociala, centru de zi, caminul de batrani si centrul de distribuire de ajutoare. „
Avand in vedere cele prezentate mai sus, consideram ca, cladirea situata in Timisoara str. Gheorghe Batritiu nr. 18, aflata in proprietatea Asociatiei „Serviciul de Ajutor Maltez in Romania Filiala Timisoara”, se incadreaza in dispozitiile art. 1 din anexa nr. 6 la Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, privind procedura de acordare a scutirii de la plata impozitului pe cladiri prevazuta la art. 250 alin. (1) pct. 19 din Legea nr.571/2003 privind Codul fiscal.
Mentionam faptul ca, impozitul pe cladiri aferent anului 2013, datorat bugetului local pentru cladirea situata in Timisoara str. Gheorghe Baritiu nr. 18, este in cuantum de 3.767 lei. 
Avand in vedere cele de mai sus,

PROPUNEM:

Acordarea scutirii de la plata impozitului aferent cladirii situate in Timisoara str. Gheorghe Batritiu nr. 18, datorat bugetului local al municipiului Timisoara pentru anul  fiscal 2013, Asociatiei  Serviciul de Ajutor Maltez din România  Filiala Timişoara, cu sediul in Timisoara str. Ciprian Porumbescu nr. 32,  CIF 9364021. 

